عەزیزمراد عەبدولمەلەکی

عەزیزمراد عەبدولمەلەکی ناسراو بە عەزیز کرماشانی (١٩٤٥ لە کرماشان – ١٧ی ئایاری ٢٠١٨ لە سنە) مۆسیقازانی کورد و مامۆستای ئامێری دەھۆل بوو.وەزارەتی چاند و ئیرشادی ئیسلامیی کۆماری ئیسلامیی ئێران، مەزرینگەی چاند و ئیرشادی ئیسلامیی پارێزگای کوردستان: ژەنیاری کۆنەکاری دەھۆڵ لە کەرتی ھونەرمەندانی سنە بە خاک سپێردرا (بە فارسی)، نووسراو لە ١٨ی ئایاری ٢٠١٨؛  سەردان لە ١٥ی حوزەیرانی ٢٠٢١.ھەواڵنێریی خوێندکارانی ئێران (ئیسنا): دیمانە و ڕێزگرتن لە دوو ھونەرمەندی ناسراوی کورد لە سنە (بە فارسی)، نووسراو لە ١١ی تشرینی دووەمی ٢٠١٤؛ سەردان لە ١٥ی حوزەیرانی ٢٠٢١.ھەواڵنێریی کۆماری ئیسلامی (ئیرنا): ڕێزگرتنی دۆستدارانی چاند و ھونەر لە ھونەرمەندی کۆنەکار و کەسایەتیەکی مەندۆخی مۆسیقای کوردی (بە فارسی)، نووسراو لە ١١ی تشرینی دووەمی ٢٠١٤؛ سەردان لە ١٥ی حوزەیرانی ٢٠٢١.

 ژیان 
عەزیزمراد عەبدولمەلەکی لە ساڵی ١٩٤٥ لە عەشیرەتی عەبدولمەلەکی لە پارێزگای کرماشان لە دایک بوو. ئەو لە تەمەنی تازەلاویدا فێری ژەنینی ئامێری دەھۆڵ بوو و تا کۆتایی ژیانی وەکوو ژەنیاری ئەم ئامێرە درێژە بە چالاکی خۆی دا. عەزیزمراد عەبدولمەلەکی نیشتەجیی شاری سنەی ڕۆژھەڵاتی کوردستان بوو و نزیکەی شەست ساڵ لە ڕێوڕەسمەکان و فیستیڤاڵەکان دەھۆڵی ژەند و لەگەڵ زۆرێک لە ھونەرمەندەکانی کورد ھاوکاریی کرد. عەزیز عەبدولمەلەکی لە نێوان خەڵکی شاری سنە بەھۆی ھونەری ژەنیاریی خۆی ناسراو بوو و خەڵکی عەزیز کرماشانیی پێ دەگۆتن. ئەو ھەروەھا لە شارەزاکانی مۆسیقای چەمەری بوو.

 مردن 
عەزیزمراد عەبدولمەلەکی بە دوای ماوەیەکی نەخۆشی بەھۆی نەخۆشی ھەناستەنگی لە ڕۆژی ١٧ی ئایاری ٢٠١٨ لە نەخۆشخانەی تەوحیدی شاری سنە دڵی لە لێدان ڕاوەستا و کۆچی دوایی کرد. جەستەی عەزیزمراد عەبدولمەلەکی لە کەرتی ھونەرمەندانی گۆرستانی بھەشتی محەممەدیی شاری سنە بە خاک سپێردرا.

 سەرچاوەکان 

پۆل:خەڵکی سنە
پۆل:خەڵکی کرماشان
پۆل:ژەنیارانی ئێرانی
پۆل:ژەنیارانی دەھۆڵ
پۆل:ژەنیارانی کورد
پۆل:کوردەکانی ڕۆژھەڵاتی کوردستان
پۆل:لەدایکبووانی ١٩٤٥
پۆل:مردووانی ٢٠١٨